Document ID: 32005R1454

NEUVOSTON ASETUS (EY) N:o 1454/2005,
annettu 2 päivänä syyskuuta 2005,
lopullisen polkumyyntitullin käyttöön ottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 2042/2000 liitteen muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’,
ottaa huomioon komission ehdotuksen, jonka se on tehnyt kuultuaan neuvoa-antavaa komiteaa,
sekä katsoo seuraavaa:
A. AIEMMAT MENETTELYT
(1)
Neuvosto otti asetuksella (EY) N:o 1015/94 (2) käyttöön lopullisen polkumyyntitullin Japanista peräisin olevien televisiokamerajärjestelmien tuonnissa.
(2)
Neuvosto jätti asetuksen (EY) N:o 1015/94 1 artiklan 3 kohdan e alakohdassa polkumyyntitullin soveltamisalan ulkopuolelle nimenomaisesti kyseisen asetuksen liitteessä, jäljempänä ’liite’, luetellut ammattikäyttöön tarkoitetut korkealaatuiset kamerat, jotka teknisiltä ominaisuuksiltaan sopivat asetuksen (EY) N:o 1015/94 1 artiklan 2 kohdassa annettuun tuotemääritelmään mutta joita ei kuitenkaan voida pitää televisiokamerajärjestelminä.
(3)
Neuvosto muutti lokakuussa 1995 asetusta (EY) N:o 1015/94 asetuksella (EY) N:o 2474/95 (3). Muutokset koskivat erityisesti samankaltaisen tuotteen määritelmää ja tiettyjä, lopullisen polkumyyntitullin soveltamisalan ulkopuolelle nimenomaisesti jätettyjä ammattikäyttöön tarkoitettuja kamerajärjestelmiä.
(4)
Lokakuussa 1997 neuvosto muutti asetuksella (EY) N:o 1952/97 (4) kahteen asianomaiseen yritykseen, jotka ovat Sony Corporation ja Ikegami Tsushinki Co., Ltd, sovellettavien lopullisten polkumyyntitullien määriä perusasetuksen 12 artiklan mukaisesti. Lisäksi neuvosto jätti polkumyyntitullin soveltamisalan ulkopuolelle tiettyjä uusia ammattikäyttöön tarkoitettuja kamerajärjestelmiä ja lisäsi ne liitteeseen.
(5)
Neuvosto muutti tammikuussa 1999 ja tammikuussa 2000 asetusta (EY) N:o 1015/94 asetuksella (EY) N:o 193/1999 (5) ja (EY) N:o 176/2000 (6) lisäämällä liitteeseen tiettyjä ammattikäyttöön tarkoitettujen kamerajärjestelmien seuraajamalleja, jotka näin ollen jätettiin lopullisen polkumyyntitullin soveltamisalan ulkopuolelle.
(6)
Neuvosto vahvisti syyskuussa 2000 asetuksella (EY) N:o 2042/2000 (7) lopulliset polkumyyntitullit, jotka oli otettu käyttöön asetuksella (EY) N:o 1015/94 perusasetuksen 11 artiklan 2 kohdan mukaisesti.
(7)
Neuvosto muutti tammikuussa 2001 ja toukokuussa 2001 asetusta (EY) N:o 2042/2000 asetuksilla (EY) N:o 198/2001 (8) ja (EY) N:o 951/2001 (9) lisäämällä asetuksen (EY) N:o 2042/2000 liitteeseen tiettyjä ammattikäyttöön tarkoitettujen kamerajärjestelmien seuraajamalleja, jotka näin ollen jätettiin lopullisen polkumyyntitullin soveltamisalan ulkopuolelle.
(8)
Neuvosto vahvisti syyskuussa 2001 asetuksella (EY) N:o 1900/2001 (10) perusasetuksen 11 artiklan 3 kohdan mukaisen välivaiheen tarkastelun perusteella asetuksella (EY) N:o 2042/2000 käyttöön otetun lopullisen polkumyyntitullin määrän Hitachi Denshi Ltd -nimiselle vientiä harjoittavalle tuottajalle.
(9)
Neuvosto muutti syyskuussa 2002 ja huhtikuussa 2004 asetusta (EY) N:o 2042/2000 asetuksilla (EY) N:o 1696/2002 (11) ja (EY) N:o 825/2004 (12) lisäämällä asetuksen (EY) N:o 2042/2000 liitteeseen tiettyjä ammattikäyttöön tarkoitettujen kamerajärjestelmien seuraajamalleja, jotka näin ollen jätettiin lopullisen polkumyyntitullin soveltamisalan ulkopuolelle.
(10)
Neuvosto muutti tammikuussa 2005 asetusta (EY) N:o 2042/2000 asetuksella (EY) N:o 84/2005 lisäämällä asetuksen (EY) N:o 2042/2000 liitteeseen kaksi ammattikäyttöön tarkoitettua kamerajärjestelmien seuraajamallia, jotka näin ollen jätettiin lopullisen polkumyyntitullin soveltamisalan ulkopuolelle.
B. AMMATTIKÄYTTÖÖN TARKOITETTUJEN KAMERAJÄRJESTELMIEN UUSIA MALLEJA KOSKEVA TUTKIMUS
1. Menettely
(11)
Kolme japanilaista vientiä harjoittavaa tuottajaa, Ikegami Tsushinki Co., Ltd, jäljempänä ’Ikegami’, Hitachi Denshi (Europa) GmbH, jäljempänä ’Hitachi’ ja Matsushita, ilmoittivat komissiolle aikovansa tuoda yhteisön markkinoille uusia ammattikäyttöön tarkoitettuja kamerajärjestelmämalleja ja pyysivät komissiota lisäämään nämä uudet mallit ja niiden oheislaitteet asetuksen (EY) N:o 2042/2000 liitteeseen ja jättämään ne näin ollen polkumyyntitullien soveltamisalan ulkopuolelle.
(12)
Komissio ilmoitti tästä yhteisön tuotannonalalle ja pani vireille tutkimuksen, jolla määritettiin ainoastaan, kuuluvatko tarkasteltavana olevat tuotteet polkumyyntitullien soveltamisalaan ja onko asetusta (EY) N:o 2042/2000 muutettava vastaavasti.
2. Tutkittavat mallit
(13)
Vastaanotetut vapautushakemukset ja niiden mukana toimitetut tekniset tiedot koskivat seuraavia kamerajärjestelmämalleja:
i)
Ikegami:
-
kameran rungot HC-500 ja HC-500W;
ii)
Hitachi:
-
kameran runko V-35,
-
kameraohjausyksikkö RU-Z35,
-
kameran sovitin CA-Z35,
-
kameran sovitin EA-Z35;
iii)
Matsushita:
-
kameran runko AW-E860L.
Kaikki mallit esiteltiin niiden mallien seuraajina, jotka on jo vapautettu voimassa olevista polkumyyntitulleista.
3. Tulokset
i) Kameran rungot HC-500 ja HC-500W
(14)
Todettiin, että kameran rungot HC-500 ja HC-500W ovat asetuksen (EY) N:o 2042/2000 1 artiklan 2 kohdan a alakohdan kuvauksen mukainen tuote. Nämä mallit on kuitenkin pääasiassa tarkoitettu ammattikäyttöön. Yhteisön tuotannonala väitti, että näitä kameran runkoja voitaisiin käyttää televisiolähetyksissä vastaavan triax-järjestelmän ja/tai triax-sovittimen kanssa. Käytettävissä olevien tietojen mukaan todettiin kuitenkin, että kameran runkoja HC-500 ja HC-500W, samoin kuin niiden edeltäjämalleja, ei myydä vastaavan triax-järjestelmän tai -sovittimen kanssa yhteisön markkinoilla. Sen vuoksi kyseisiä malleja ei käytetty televisiolähetyskameroina yhteisön markkinoilla asetuksessa (EY) N:o 2042/2000 tarkoitetussa merkityksessä. Tästä syystä yhteisön toimielinten vakiintuneen käytännön mukaisesti päädyttiin siihen, että kyseiset kamerat olisi katsottava ammattikäyttöön tarkoitetuiksi kamerajärjestelmiksi, jotka ovat asetuksen (EY) N:o 2042/2000 1 artiklan 3 kohdan e alakohdan mukaisia. Sen vuoksi kyseiset mallit olisi jätettävä voimassa olevien polkumyyntitoimenpiteiden soveltamisalan ulkopuolelle ja lisättävä asetuksen (EY) N:o 2042/2000 liitteeseen.
(15)
Yhteisön toimielinten vakiintuneen käytännön mukaisesti kyseiset mallit olisi vapautettava polkumyyntitullista siitä alkaen, kun komission yksiköt ovat vastaanottaneet vapautushakemuksen. Näin ollen seuraavien kameroiden tuonti, joka on tapahtunut 28 päivänä lokakuuta 2004 tai sen jälkeen, olisi vapautettava polkumyyntitullista mainitusta päivästä alkaen:
Ikegami - Kameran rungot HC-500 ja HC-500W.
ii) Kameran runko V-35, kameraohjausyksikkö RU-Z35 ja kameran sovittimet CA-Z35 ja EA-Z35
(16)
Kameran rungon V-35, tukiaseman RU-Z35 ja sovittimien CA-Z35 ja EA-Z35 osalta todettiin, että ne kuuluvat asetuksen (EY) N:o 2042/2000 1 artiklan 2 kohdan a alakohdassa olevaan tuotemääritelmään. Ne on tarkoitettu kuitenkin pääasiassa ammattikäyttöön eikä niitä myydä vastaavan triax-järjestelmän tai -sovittimen kanssa yhteisön markkinoilla. Tästä syystä päädyttiin siihen, että ne olisi katsottava ammattikäyttöön tarkoitetuiksi kamerajärjestelmiksi, jotka ovat asetuksen (EY) N:o 2042/2000 1 artiklan 3 kohdan e alakohdan mukaisia. Sen vuoksi kyseinen järjestelmä (runko, tukiasema ja sovittimet) olisi jätettävä voimassa olevien polkumyyntitoimenpiteiden soveltamisalan ulkopuolelle ja lisättävä asetuksen (EY) N:o 2042/2000 liitteeseen.
(17)
Yhteisön toimielinten vakiintuneen käytännön mukaisesti kyseinen televisokamerajärjestelmä olisi vapautettava polkumyyntitullista siitä alkaen, kun komission yksiköt ovat vastaanottaneet vapautushakemuksen. Näin ollen seuraavan kameran ja sen oheistarvikkeiden tuonti, joka on tapahtunut 27 päivänä tammikuuta 2005 tai sen jälkeen, olisi vapautettava polkumyyntitullista mainitusta päivästä alkaen:
Hitachi - värikameran runko V-35,
kameraohjausyksikkö RU-Z35,
kameran sovittimet CA-Z35 ja EA-Z35.
iii) Kameran runko AW-E860L
(18)
Kameran rungon AW-E860L osalta todettiin, että se oli melkein samanlainen kuin sen asetuksen (EY) N:o 2042/2000 liitteessä olevat edeltäjämallit. Uuteen malliin oli tehty ainoastaan teknisiä muutoksia yhteisön uusista ympäristövaatimuksista johtuen. Tämän vuoksi pääteltiin, että kyseinen malli olisi jätettävä voimassa olevien polkumyyntitoimenpiteiden soveltamisalan ulkopuolelle.
(19)
Yhteisön toimielinten vakiintuneen käytännön mukaisesti kyseinen televisokamerajärjestelmä olisi vapautettava polkumyyntitullista siitä alkaen, kun komission yksiköt ovat vastaanottaneet vapautushakemuksen. Näin ollen seuraavan kameran tuonti, joka on tapahtunut 10 päivänä toukokuuta 2005 tai sen jälkeen, olisi vapautettava polkumyyntitullista mainitusta päivästä alkaen:
Matsushita - kameran runko AW-E860L.
4. Ilmoittaminen asianomaisille osapuolille ja päätelmät
(20)
Komissio ilmoitti päätelmistään yhteisön tuotannonalalle ja televisiokamerajärjestelmien viejille ja antoi niille mahdollisuuden ilmaista kantansa. Mikään osapuolista ei vastustanut komission päätelmiä.
(21)
Näin ollen asetus (EY) N:o 2042/2000 olisi muutettava vastaavasti,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2042/2000 liite tämän asetuksen liitteellä.
2 artikla
1. Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
2. Tätä asetusta sovelletaan seuraavien vientiä harjoittavien tuottajien tuottamien ja yhteisöön viemien seuraavien mallien tuontiin:
a)
Ikegami Tsushinki Co., Ltd 28 päivästä lokakuuta 2004 lähtien:
-
kameran runko HC-500,
-
kameran runko HC-500W.
b)
Hitachi Denshi (Europa) GmbH 27 päivästä tammikuuta 2005 lähtien:
-
kameran runko V-35,
-
kameraohjausyksikkö RU-Z35,
-
kameran sovitin CA-Z35,
-
kameran sovitin EA-Z35.
c)
Matsushita 10 päivästä toukokuuta 2005 lähtien:
-
kameran runko AW-E860L.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä syyskuuta 2005.

Labels: 12
3
4
18